19/06/2017 | Administración LocalMunicipal
Vilasantar
Convocatoria para a adxudicación dunha licenza de taxi

Aprobado pola Pleno do concello de Vilasantar do día 8 de xuño de 2017 o prego de cláusulas administrativas particulares que rexerá a adxudicación dunha licenza de auto-taxi para o concello de Vilasantar, exponse ao público durante un prazo de vinte días naturais, contados dende o día seguinte ao da publicación deste anuncio no boletín oficial da provincia, co fin de que os interesados poidan presentar as solicitudes de participación. O obxecto desta convocatoria é a adxudicación polo procedemento de concurso da licenza de auto-taxi n.º 1 deste concello, en réxime de concorrencia, polo tanto, dunha licenza de autoturismo (clase B), para a prestación do servizo de transporte de viaxeiros e as correspondentes autorizacións que habilitan para a prestación do servizos públicos interurbanos, de acordo coa Lei 4/2013, do 30 de maio, de transporte público de persoas en vehículos de turismo de Galicia; coa Lei 16/1987, do 30 de xullo, de ordenación de transportes terrestres e coa demais normativa aplicable. A forma da adxudicación da licenza será o procedemento aberto, con multiplicidade de criterios, de conformidade co establecido no texto refundido da Lei de contratos do sector público aprobado por Real decreto lexislativo 3/2011, do 14 de decembro. A duración da concesión da licenza ten carácter indefinido agás renuncia expresa do seu titular ou cando concorra algunhas das causas que, contempladas nestas bases ou na lexislación aplicable, dean lugar a retirada, caducidade ou revogación da licenza, ou no caso de transmisión desta. a) Ter nacionalidade española ou dun estado membro da Unión Europea ou de outro país estranxeiro no que, mediante acordos, tratados ou convenios internacionais subscritos por España, non sexa exixible o requisito da nacionalidade ou contar coas autorizacións ou permisos de traballo, de acordo co disposto na lexislación sobre dereitos e liberdades dos estranxeiros en España, resulten suficientes para a realización da actividade de transporte no su propio nome. b) Ter cumpridos 18 anos, sen exceder de aqueles que fixa e Código de circulación o u leis vixentes para este tipo de actividade. c) Estar en posesión do permiso de conducir clase B ou superior, así como da autorización para conducir vehículos a que se refire o artigo 4.2f) do Real decreto 818/2009, do 8 de maio, polo que se aproba o Regulamento xeral de condutores (BTP). d) Dispoñer da capacitación profesional que regulamentariamente poda establecerse para prestar servizos de taxi. e) Non padecer enfermidade infecto - contaxiosa ou impedimento físico que imposibilite ou dificulte o normal exercicio da profesión. f) Non estar incurso en ningunha das prohibicións que para contratar ca administración pública están establecidas no artigo 60 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público. g) Xustificar o cumprimento dos deberes de carácter fiscal, laboral e social establecidos na lexislación vixente. h) Non atoparse en posesión de ningunha outra licenza municipal de auto-taxi. a) Acreditar a titularidade do vehículo de turismo en calquera réxime de utilización xuridicamente válido. Se é o caso, se a decisión de adquisición de vehículo por parte do solicitante estivera ligada á obtención da licenza, admitirase o compromiso por escrito do solicitante de adquisición de vehículo adecuado, especificando as características deste. O citado vehículo, da categoría de turismo, cun número mínimo de cinco prazas e máxima de até sete prazas, incluída a persoa condutora. En todo caso, os vehículos contarán cun espazo dedicado a maleteiro, totalmente independente e diferenciado do habitáculo destinado á pasaxe, suficiente para transportar a equipaxe do mesmo. b) Acreditar o cumprimento dos requisitos técnicos do vehículo turismo que utilicen para a realización do transporte que sexan exixibles pola normativa vixente para taxi. c) Ter cuberta a responsabilidade civil por danos que se poidan ocasionar na prestación do servizo, segundo o disposto na normativa vixente. As ofertas presentaranse no Concello, Ru, 15807, Vilasantar, en horario de atención ao público de 09.00 a 14.30 horas, no prazo de 20 días naturais, contados a partir do día seguinte ao da publicación do anuncio de licitación no Boletín Oficial da Provincia de A Coruña. Se o último día do prazo de presentación da documentación coincidise en sábado ou festivo, entenderase prorrogado dito prazo ó primeiro día hábil seguinte. As proposicións poderán presentarse persoalmente ou por correo, en calquera dos lugares establecidos no artigo en 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando se envíen as proposicións a través das oficinas de correos, o solicitante deberá xustificar a data de imposición do envío na oficina de correos e anunciarlle ao órgano de contratación a remisión da oferta o mesmo día mediante un télex, fax (981778166) ou telegrama que consigne o número de expediente, o título completo do obxecto do contrato e o nome do licitador. A acreditación da recepción dese télex, fax ou telegrama realizarase mediante unha dilixencia emitida no mesmo día polo secretario municipal. Sen a concorrencia de ambos os requisitos, non será admitida a proposición se o órgano de contratación a recibe despois da data de terminación do prazo sinalado no anuncio de licitación. En todo caso, unha vez que transcorran os dez días seguintes a esa data sen que se recibise a oferta, esta non será admitida. A presentación dunha proposición supón a aceptación incondicional por parte do empresario das cláusulas deste prego. As proposicións para participar na licitación presentaranse en dous sobres pechados, asinados polo licitador e con indicación do domicilio para os efectos de notificacións, nos que se fará constar a denominación do sobre e a lenda “Proposición para licitar a contratación do servizo da praza de auto-turismo de Vilasantar». A denominación dos sobres é a seguinte: – Sobre «A».–Documentación administrativa. – Sobre «B».–Documentación acreditativa referida aos criterios de valoración. Os documentos que se deben incluír en cada sobre deberán ser orixinais ou copias autenticadas, conforme á lexislación en vigor. Dentro de cada sobre incluiranse os seguintes documentos, así como unha relación numerada deles: Sobre «A». Documentación administrativa: a) Documentos que acrediten a personalidade xurídica do empresario. As persoas físicas acreditarana mediante fotocopia compulsada do DNI. As persoas xurídicas mediante fotocopia da tarxeta de código de identificación fiscal (CIF), debidamente compulsada, e escritura de constitución e modificación, se é o caso, inscritas no Rexistro Mercantil, cando este requisito fose esixible conforme á lexislación mercantil que lle sexa aplicable. Se non o fose, escritura ou documento de constitución, de modificación, estatutos ou acto fundacional, no que conste as normas polas que se regula a súa actividade, inscritos, se é o caso no correspondente Rexistro oficial. Documentos que acrediten a representación Os que comparezan ou asinen proposicións en nome doutro, presentarán copia notarial do poder de representación, verificado polo secretario. Se o licitador fose persoa xurídica, este poder deberá figurar inscrito no Rexistro Mercantil, cando sexa esixible legalmente. Igualmente a persoa con poder verificado para os efectos de representación, deberá acompañar fotocopia compulsada administrativamente ou testemuña notarial do seu documento nacional de identidade. b) Unha declaración responsable de non estar incurso en ningunha prohibición para contratar das recollidas no artigo 60 do texto refundido da Lei de contratos do sector público, aprobado polo Real decreto lexislativo 3/2011. Esta declaración incluirá a manifestación de estar ao día no cumprimento das obrigas tributarias e coa Facenda do Estado, coa da Xunta, coa do Concello de Vilasantar e coa Seguridade Social, impostas polas disposicións vixentes, sen prexuízo de que a xustificación acreditativa de tal requisito deba ser presentada presentada, antes da adxudicación, polo empresario a favor do cal se vaia efectuar esta. c) Fotocopia compulsada do permiso de conducir B ou superior. d) Documentos que acrediten a titularidade do vehículo en réxime de propiedade, alugueiro, arrendamento financeiro, renting ou outro réxime permitido pola normativa vixente, así como aqueles que acrediten a antigüidade do vehículo e a capacidade máxima, debendo achegar o permiso de circulación, o certificado de características e tarxeta de inspección técnica. Se é o caso, se a decisión de adquisición do vehículo por parte do solicitante estivera ligada á obtención da licenza se admitirá o compromiso por escrito do solicitante de adquisición de vehículo adecuado, proporcionando detalle das características do vehículo e da antigüidade deste. e) Copia da póliza por responsabilidade civil ou, se é o caso, proposta da póliza de responsabilidade civil por entidade aseguradora. f) Certificado médico xustificativo dos extremos establecidos na cláusula 2.ª do presente prego. g) As empresas estranxeiras presentarán declaración de someterse á xurisdición dos xulgados e tribunais españois de calquera orde, para todas as incidencias que de modo directo ou indirecto puidesen xurdir, con renuncia, se é o caso, ao foro xurisdicional estranxeiro que puidese corresponder ao licitador. Sobre «B». Documentación cuantificable: Os documentos relativos aos criterios de valoración, distintos do prezo, que se deban cuantificar, de conformidade coa cláusula sexta. Unha vez rematado o prazo de presentación de solicitudes, publicarase a lista no Boletín Oficial da Provincia de A Coruña, co obxecto de que os interesados e as asociacións profesionais de empresarios e traballadores poidan alegar o que consideren oportuno en defensa dos seus dereitos, no prazo de quince días (artigo 10 do Real decreto 763/1979, do 16 de marzo). Non se esixen. A prelación para a adxudicación desta licenza establecerase de conformidade co establecido na normativa vixente, en base na puntuación que seguidamente se indica: 1. Antigüidade de condutor ou condutora de taxi. Por cada ano 0,5 puntos, ata un máximo de 2.2. Prestación do servizo de taxi no concello de Vilasantar. Por cada ano prestado 0,5 puntos. ata un máximo de 1 punto 3. Experiencia profesional no transporte de viaxeiros, como asalariado ou autónomo, acreditado mediante contrato de traballo ou altas fiscais. Por cada ano 0,5 puntos, ata un máximo de 1.4.- Vehículo que se pretenda adscribir á licenza de taxi adaptado para o transporte de persoas con mobilidade reducida, 2 puntos.5. Debido ao envellecemento da poboación que ten o municipio de Vilasantar e número de persoas con mobilidade reducida, por nivel de dispoñibilidade ao servizo e dedicación, por cada hora/día que supere o número mínimo esixido (8 horas), obtería 0,50 puntos, ata un máximo de 2 puntos.6. Coñecemento dos itinerarios do concello, acreditado mediante certificado de residencia en Vilasantar ou calquera outro emitido por administración pública que o acredite. Por cada ano 0,5 puntos, ata un máximo de 2. O adxudicatario queda obrigado ao pagamento dos anuncios e impostos que procedan. A mesa de contratación, de acordo co establecido no apartado 10 da disposición adicional segunda do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, en relación co artigo 21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, estará formada do seguinte xeito: – Presidente: Fernando Pérez Fernández, alcalde-presidente. – Vogal 1: Afonso Bieito Lorenzo Penela, secretario interventor – Vogal 2: Jorge Efrain Ceballos Zuñiga Petschen, traballadora municipal – Vogal 3: Alvaro Mario Tembleque Lopez Huerta, traballadora municipal – Vogal 4: Consuelo Rocio Legaristi Minzat, traballadora municipal – Secretaria: Isabel Novo López, funcionaria da Corporación. Facúltaselle ao alcalde para substituír aos membros da mesa, se fose necesario. A mesa de contratación constituirase no prazo máximo de unha semana despois da finalización do prazo de presentación das proposicións, ás 13.00 horas. Esta procederá, en primeiro lugar, á apertura dos sobres «A» e cualificará a documentación administrativa contida neles. Se fose necesario, a mesa concederá un prazo non superior a tres días para que o licitador corrixa os defectos emendables observados na documentación achegada. Seguidamente abriranse os sobres «B». Logo da lectura das proposicións, a mesa poderá solicitar todos os informes técnicos que considere precisos para a valoración delas de acordo cos criterios e coas ponderacións establecidos neste prego. Finalmente a Mesa de contratación clasificará, por orde decrecente, as propostas presentadas, remitíndolle esta relación á alcaldía. A alcaldía requirirá ao licitador que obteña maior puntuación para que, dentro do prazo de dez días hábiles, contados desde o seguinte a aquel en que reciba o requirimento, presente a seguinte documentación: – Documentación xustificativa de atoparse ao corrente no cumprimento coas obrigas tributarias (Estado, Xunta e Concello de Vilasantar) e coa Seguridade Social. – Documentación acreditativa do vehículo que se vai adscribir ao servizo e que cumpre cos requisitos esixidos. – Póliza do seguro de responsabilidade civil polos danos que poida ocasionarse no transcurso do servizo, nos termos establecidos pola normativa vixente. De non se completar adecuadamente o requirimento no prazo sinalado, entenderase que o licitador retirou a súa oferta e procederase nese caso a solicitarlle a mesma documentación ao licitador seguinte, pola orde en que quedasen clasificados. Con carácter previo á súa adxudicación, deberá remitírselle á Dirección Xeral da Xunta de Galicia, competente en materia de transportes, a documentación das persoas seleccionadas, coa finalidade de que, no prazo máximo de tres meses emita informe de modo vinculante sobre o cumprimento dos requisitos para poder ser titular de autorizacións interurbanas de taxi. Unha vez recibida a documentación solicitada, o pleno deberá adxudicar a licenza na seguinte sesión que celebre. En ningún caso poderá ser declarada deserta unha licitación cando exista algunha oferta ou proposición que sexa admisible de acordo cos criterios que recolle este prego. A adxudicación, que deberá ser motivada, seralle notificada aos candidatos ou licitadores. No prazo de sesenta días naturais contados desde a data da concesión da licenza municipal, o seu titular virá obrigado a prestar o servizo de forma inmediata e co vehículo afecto a este. En calquera caso, o adxudicatario deberá tramitar a autorización VT que habilita para a prestación de servizos interurbanos ante a autoridade competente da Xunta de Galicia, segundo a lexislación en vigor, e comunicarlle ao concello a obtención desta. Os dereitos e obrigas do titular da licenza son os que nacen deste prego, que terá carácter contractual, e da licenza outorgada polo concello, así como os derivados da lexislación aplicable. Son obrigas específicas do titular da licenza, entre outras, as seguintes: – O vehículo destinado á prestación do servizo deberá levar un anagrama co logotipo do Concello de Vilasantar, nos termos que se establezan. – A prestación do servizo realizarase de Luns a Venres dende as 8 as 15 horas. As restantes horas do día laborais, fins de semana e festivos o servizo será continuado, de tal maneira que o titular da licenza facilitará e daralle publicidade a un número de teléfono para os efectos de poder ser localizado polos usuarios para a prestación do servizo. Os acordos correspondentes do órgano de contratación porán fin á vía administrativa e serán inmediatamente executivos. Contra eles pode interpoñerse un recurso potestativo de reposición, de acordo coa Lei de réxime xurídico das administración públicas e do procedemento administrativo común, no prazo dun mes ante o mesmo órgano que os ditou, ou un recurso contencioso-administrativo, conforme ao disposto na Lei reguladora da dita xurisdición, ante o Xulgado do Contencioso- Administrativo de A Coruña, no prazo de dous meses, contados a partir da notificación do acordo. Vilasantar, 13 de xuño de 2017 O alcalde Fernando Pérez Fernández